Samtykke vs. frivillighed

I dag er der tale om voldtægt, hvis en person tvinger sig til samleje - typisk med vold og trusler - eller hvis offeret ikke er i stand til at sige fra på grund af for eksempel stærk beruselse eller bedøvelse.

Regeringen vil udvide voldtægtsbegrebet.

Et flertal i Straffelovrådet anbefaler en lov baseret på frivillighed.

En sådan lov vil kriminalisere visse tilfælde, hvor den ene part forholder sig helt passivt alt afhængig af omstændighederne, optakten til samlejet og parternes relation.

Et mindretal i Straffelovrådet anbefaler en lov baseret på samtykke.

En sådan lov vil kriminalisere tilfælde, hvor den ene part ikke har givet et mundtligt eller fysisk samtykke ved samlejets start eller ’gerningstidspunktet’, som det kaldes i fagsprog.

Et samtykke ’kan for eksempel være ved at kysse tilbage, ved en berøring eller ved at bevæge sig på en relevant måde’, står der i Straffelovrådets betænkning.